CELEX: 62011CA0263
Language: fi
Date: 2012-07-19 00:00:00
Title: Asia C-263/11: Unionin tuomioistuimen tuomio (toinen jaosto) 19.7.2012 (Augstākās tiesas Senātsin (Latvia) esittämä ennakkoratkaisupyyntö) — Ainārs Rēdlihs v. Valsts ieņēmumu dienests (Kuudes arvonlisäverodirektiivi — Direktiivi 2006/112/EY — Liiketoiminnan käsite — Puunluovutukset myrskystä aiheutuneiden vahinkojen kompensoimiseksi — Käännettyä verovelvollisuutta koskeva järjestelmä — Verovelvollisten rekisteriin ilmoittautumisen laiminlyönti — Sakko — Suhteellisuusperiaate)

29.9.2012   
            
            
               FI
            
            
               Euroopan unionin virallinen lehti
            
            
               C 295/13
            
         Unionin tuomioistuimen tuomio (toinen jaosto) 19.7.2012 (Augstākās tiesas Senātsin (Latvia) esittämä ennakkoratkaisupyyntö) — Ainārs Rēdlihs v. Valsts ieņēmumu dienests
   (Asia C-263/11) (1)
   
   (Kuudes arvonlisäverodirektiivi - Direktiivi 2006/112/EY - Liiketoiminnan käsite - Puunluovutukset myrskystä aiheutuneiden vahinkojen kompensoimiseksi - Käännettyä verovelvollisuutta koskeva järjestelmä - Verovelvollisten rekisteriin ilmoittautumisen laiminlyönti - Sakko - Suhteellisuusperiaate)
   2012/C 295/21
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Valittaja: Ainārs Rēdlihs
   
      Vastapuoli: Valsts ieņēmumu dienests
   
      Oikeudenkäynnin kohde
   
   Ennakkoratkaisupyyntö — Augstākās tiesas Senāts — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 4 artiklan ja yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 9 artiklan tulkinta — Verovelvollisen ja liiketoiminnan käsitteet — Luonnollisen henkilön, jolla on omiin tarpeisiinsa tarkoitettua metsäomaisuutta, suorittamat puunluovutukset myrskyvahinkojen kompensoimiseksi — Sellaisen kansallisen toimen yhteensopivuus suhteellisuusperiaatteen kanssa, jolla määrätään luovutettujen tavaroiden arvoon perustuvan tavanomaisen verovelan määrää vastaava sakko arvonlisäverovelvollisten rekisteriin ilmoittautumatta jättämisestä, kun kyseessä olevan henkilön ei olisi ollut maksettava veroa, vaikka hän olisikin ilmoittautunut kyseiseen rekisteriin
   
      Tuomiolauselma
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY, sellaisena kuin se on muutettuna 19.12.2006 annetulla neuvoston direktiivillä 2006/138/EY, 9 artiklan 1 kohtaa on tulkittava siten, että puunluovutukset, jotka luonnollinen henkilö suorittaa force majeure -tapauksen seurausten kompensoimiseksi, kuuluvat aineellisen omaisuuden hyödyntämiseen, jota on pidettävä mainitussa säännöksessä tarkoitettuna liiketoimintana silloin, kun kyseiset luovutukset suoritetaan jatkuvaluonteisessa tulonsaantitarkoituksessa. Kansallisen tuomioistuimen asiana on arvioida kaikki käsiteltävää asiaa koskevat seikat sen selvittämiseksi, hyödynnetäänkö metsän kaltaista aineellista omaisuutta jatkuvaluonteisessa tulonsaantitarkoituksessa.
            
         
               2)
            
            
               Unionin oikeutta on tulkittava siten, että kansallinen oikeussääntö, jonka nojalla yksityiselle, joka ei noudattanut velvollisuuttaan ilmoittautua arvonlisäverovelvollisten rekisteriin ja joka ei ollut velvollinen tilittämään kyseistä veroa, voidaan määrätä sakko, jonka määrä vastaa luovutettujen tavaroiden arvon mukaan sovellettavaa yleistä arvonlisäverokantaa, saattaa olla suhteellisuusperiaatteen vastainen. Kansallisen tuomioistuimen asiana on tutkia, ylittääkö seuraamuksen määrä sen, mikä on tarpeen veron kannon oikean toimittamisen varmistamista ja petosten estämistä koskevien tavoitteiden saavuttamiseksi, kun otetaan huomioon käsiteltävän asian olosuhteet sekä erityisesti summa, joka konkreettisesti määrätään, ja mahdollisuus, että verovelvollinen, jolle määrätään seuraamus rekisteröitymisen laiminlyönnistä, on syyllistynyt petokseen tai sovellettavan lainsäädännön kiertämiseen.
            
         
      (1)  EUVL C 226, 30.7.2011.